|  |  |
| --- | --- |
| Masarykova cesta 16  1000 Ljubljana  Slovenija  e-naslov: [gp.mvzi@gov.si](mailto:gp.mvzi@gov.si) | |
| Številka: 0070-16/2024/22 | |
| Ljubljana, dne 23. 12. 2024 | |
| EVA 2024-3360-0019 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA: Sklep o spremembah Sklepa o ustanovitvi javnega raziskovalnega zavoda Znanstveno in inovacijsko središče Pomurje (EVA 2024-3360-0019) – PREDLOG ZA OBRAVNAVO** | | | |
| **1. Predlog sklepov vlade:** | | | |
| Na podlagi 6. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), 3. in 8. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) ter prvega odstavka 67. člena Zakona o znanstvenoraziskovalni in inovacijski dejavnosti (Uradni list RS, št. 186/21, 40/23 in 102/24) je Vlada Republike Slovenije na svoji .. seji dne … sprejela  SKLEP   1. Vlada Republike Slovenije je sprejelaSklep o spremembah Sklepa o ustanovitvi javnega raziskovalnega zavoda Znanstveno in inovacijsko središče Pomurje in ga objavi v Uradnem listu Republike Slovenije. 2. Vlada Republike Slovenije pooblašča Ministrstvo za visoko šolstvo, znanost in inovacije, da v letu 2025 skupaj z javnim raziskovalnim zavodom Znanstveno in inovacijsko središče Pomurje ter Javno agencijo za znanstvenoraziskovalno in inovacijsko dejavnost Republike Slovenije pripravi podrobnejšo analizo razvojnih možnosti javnega raziskovalnega zavoda Znanstveno in inovacijsko središče Pomurje, vključno z morebitnimi predlogi za statusno spremembo javnega raziskovalnega zavoda.     Prejmejo:   * Ministrstvo za visoko šolstvo, znanost in inovacije * Ministrstvo za javno upravo * Ministrstvo za finance * Služba Vlade Republike Slovenije za zakonodajo * Znanstveno in inovacijsko središče Pomurje | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * Dr. Igor Papič, minister * Dr. Jure Gašparič, državni sekretar | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
|  | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| **5. Kratek povzetek gradiva:** | | | |
| Sklep o ustanovitvi se spreminja zaradi sledečih razlogov:   1. zaradi selitve v nove najemne prostore na Lendavsko ulico 5a, Murska Sobota, se spremenita sedež (Murska Sobota – prej Rakičan) in poslovni naslov (Lendavska ulica 5a – prej Lendavska ulica 28) 2. seznam dejavnosti zavoda se uskladi z Uredbo o standardni klasifikaciji dejavnosti (Uradni list RS, št. 27/24). Nekatere dejavnosti, ki jih Znanstveno in inovacijsko središče Pomurje ne izvaja, se črtajo. 3. podaljša se obdobje financiranja po programu dela. V 33. členu Sklepa o ustanovitvi javnega raziskovalnega zavoda Znanstveno in inovacijsko središče Pomurje se podaljšuje obdobje financiranja po programu dela še v letu 2025. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | DA |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| **II. Finančne posledice za državni proračun** | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
| MVZI | 3330-23-0001 Raziskovalna oprema 2023-2027, 3330-23-0003 Stabilno financiranje ZDR 2023-2027 | | 231469 Raziskovalno razvojna dejavnost | |  | | | 350.000 |
| **SKUPAJ** | | | | |  | | | **350.000** |
| **II.b Manjkajoče pravice porabe bodo zagotovljene s prerazporeditvijo:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
| **SKUPAJ** | | | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
| **SKUPAJ** | | |  | | |  | | |
| S Sklepom o spremembah Sklepa o ustanovitvi javnega raziskovalnega zavoda Znanstveno in inovacijsko središče Pomurje se dodatno ureja financiranje za začetek dela in stabilizacijo delovanja zavoda v letu 2025. Javni raziskovalni zavod Znanstveno in inovacijsko središče Pomurje (v nadaljnjem besedilu: ZIS Pomurje) je bil ustanovljen sredi leta 2022, v aktu o ustanovitvi je bilo določeno, da se v letu 2025 javni raziskovalni zavod kot nov prejemnik stabilnega financiranja znanstvenoraziskovalne dejavnosti skladno s splošnim aktom ARIS umesti v sistem stabilnega financiranja.  Ministrstvo za visoko šolstvo, znanost in inovacije je avgusta 2024 posredovalo poziv javnemu raziskovalnemu zavodu, da pripravi analizo doseganja načrtovanih dolgoročnih, srednjeročnih in kratkoročnih ciljev ter kazalnikov po posameznih področjih delovanja do vključno septembra 2024, analizo doseganja ciljev na področju kadrovske politike do vključno septembra 2024 ter analizo stanja izpolnjevanja pogojev na podlagi 80. člena Zakona o znanstvenoraziskovalni in inovacijski dejavnosti do vključno septembra 2024. Od ZIS Pomurja se je pričakovalo, da v poročilo vključi tudi elemente institucionalne samoevalvacije (interna evalvacija oziroma presoja) v skladu z določili 31. člena Zakona o znanstvenoraziskovalni in inovacijski dejavnosti, ki opredeljuje, da se v institucionalni samoevalvaciji obravnavajo tudi širši strokovni, družbeni in gospodarski vpliv, stopnja internacionalizacije, uporaba in odprtost raziskovalne infrastrukture, ukrepi za razvoj kadrov z upoštevanjem načela enakih možnosti, prenos znanja in odprto znanost ter druge aktivnosti znanstvenoraziskovalne dejavnosti. Ministrstvo za visoko šolstvo, znanost in inovacije je pripravljeno poročilo ZIS Pomurja preučilo iz različnih vidikov, prek katerih se je lahko presojalo ali novoustanovljeni javni raziskovalni zavod sledi zastavljenim ciljem, ki izhajajo iz akta o ustanovitvi ter drugih strateških dokumentih javnega raziskovalnega zavoda.  Glede na poročilo ministrstvo meni, da ZIS Pomurje v tem trenutku ne dosega rezultatov, iz katerih bi lahko sklepali, da se bo razvil v uspešen javni raziskovalni zavod, saj še ni vzpostavil ustrezne infrastrukture, nima še dovoljšnih in primernih kadrovskih kapacitet (zaposlitev za polni delovni čas), potenciali glede raziskovalnih področij so preveč heterogeni, hkrati pa vsaj zaenkrat ne dovolj skladni v skladu s potrebami lokalnega oziroma regionalnega okolja. Vladi RS se tako predlaga, da se v letu 2025 pripravi podrobnejša analiza razvojnih možnosti ter potencialov razvoja javnega raziskovalnega zavoda ZIS Pomurje, vključno s predlogi morebitnih statusnih sprememb obstoječega javnega raziskovalnega zavoda.  Ministrstvo za visoko šolstvo, znanost in inovacije bo tako ob sodelovanju Javne agencije za znanstvenoraziskovalno in inovacijsko dejavnost ter javnega raziskovalnega zavoda ZIS Pomurje ter morebitnih drugih akterjev lokalnega in regionalnega razvoja pripravilo podrobnejšo analizo razvojnih možnosti ter potenciala, ki bo podlaga za sprejem odločitve ustanovitelja o nadaljnjih korakih glede javnega raziskovalnega zavoda ZIS Pomurje.  Ker je potrebno pred podrobnejšo analizo razvojnih možnosti javnega raziskovalnega zavoda ter izpeljavo morebitnih postopkov statusnih sprememb zagotoviti nemoteno izvajanje trenutno vzpostavljene javne službe, ministrstvo predlaga, da se zagotovi financiranje na podlagi programa dela in finančnega načrta ZIS Pomurje tudi v letu 2025. Sredstva se določijo na primerljiv način kot pri drugemu novemu javnemu raziskovalnemu zavodu Rudolfovemu.  Najvišja višina sredstev za leto 2025 se tako določi v višini do 350.000 evrov. Osnova za določitev sredstev za leto 2025 so predvidena realizacija stroškov dela v mesecu novembru 2024, izračunana na letni ravni (240.888 evrov), pri čemer se je za izračun vseh potrebnih sredstev za delovanje javnega raziskovalnega v okviru izračuna upoštevalo povprečje stroškov dela primerljivih javnih raziskovalnih zavodov (zavodi z do 55 zaposlenih v delovnih urah, tj. 68,69 %). Celoten znesek, zaokrožen navzgor (zaradi rasti cen, stroškov dela) za delovanje in financiranja javnega raziskovalnega zavoda po programu dela in finančnem načrtu tako znaša 350.000 evrov.  Sredstva so zagotovljena v finančnem načrtu MVZI za leto 2025 na proračunski postavki 231469 Raziskovalno razvojna dejavnost. | | | | | | | | |
| **7.b Predstavitev ocene finančnih posledic pod 40.000 EUR:**  **/** | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
| Sedmi odstavek 9. Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) določa, da se pri pripravi sklepa javnosti ne povabi k sodelovanju. | | | | | | | | |
|  | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | NE | |
| **11. Gradivo je uvrščeno v delovni program vlade:** | | | | | | | NE | |
| **dr. Igor Papič minister**  Priloga:   * predlog Sklepa o spremembah Sklepa o ustanovitvi javnega raziskovalnega zavoda Znanstveno in inovacijsko središče Pomurje | | | | | | | | |

**PRILOGA 3 (jedro gradiva):**

Na podlagi 3. in 8. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) in prvega odstavka 67. člena Zakona o znanstvenoraziskovalni in inovacijski dejavnosti (Uradni list RS, št. 186/21 in 40/23) je Vlada Republike Slovenije sprejela

**Sklep o spremembah Sklepa o ustanovitvi javnega raziskovalnega zavoda Znanstveno in inovacijsko središče Pomurje**

1. **člen**

V Sklepu o ustanovitvi javnega raziskovalnega zavoda Znanstveno in inovacijsko središče Pomurje (Uradni list RS, št. 68/22, 128/22 in 132/23) se v 3. členu četrti in peti odstavek spremenita tako, da se glasita:

»(4) Sedež zavoda: Murska Sobota.

(5) Poslovni naslov zavoda: Lendavska ulica 5a, 9000 Murska Sobota.«.

1. **člen**

V 4. členu se prvi odstavek spremeni tako, da se glasi:

»(1) Dejavnosti zavoda v skladu z Uredbo o standardni klasifikaciji dejavnosti (Uradni list RS, št. 27/24) so:

C 18.120 Drugo tiskanje,

J 62.100     Računalniško programiranje,

K 63.100 Dejavnosti v zvezi z računalniško infrastrukturo, obdelavo podatkov in gostovanjem ter povezane dejavnosti,

M 68.200 Oddajanje in obratovanje lastnih ali najetih nepremičnin,

N 71.200    Tehnično preizkušanje in analiziranje,

N 72 Znanstvena raziskovalna in razvojna dejavnost,

N 72.100    Raziskovalna in razvojna dejavnost na področju naravoslovja in tehnologije,

N 72.200      Raziskovalna in razvojna dejavnost na področju družboslovja in humanistike,

O 77.390    Dajanje drugih strojev, naprav in opredmetenih sredstev, d. n., v najem in zakup,

O 77.400    Dajanje pravic uporabe intelektualne lastnine v zakup, razen avtorsko zaščitenih del,

S 91.110    Dejavnost knjižnic.«.

**3. člen**

V 33. členu se prvi odstavek spremeni tako, da se glasi:

»(1) Za ustanovitev in začetek dela zavoda ustanovitelj v finančnem načrtu ARIS zagotovi do 150.000 eurov v letu 2022, do 300.000 eurov v letu 2023, do 300.000 eurov v letu 2024 in do 350.000 eurov v letu 2025.«.

Tretji do peti odstavek se spremenijo tako, da se glasijo:

»(3) Sredstva za programski steber financiranja (PSF-O) in sredstva za institucionalni steber financiranja (ISF-O) zavoda kot novega prejemnika stabilnega financiranja znanstvenoraziskovalne dejavnosti se v skladu s splošnim aktom ARIS iz sedmega odstavka 25. člena ZZrID določijo v petem letu ustanovitve zavoda.

(4) Za leta 2022, 2023, 2024 in 2025 se vsa sredstva iz prvega odstavka tega člena, zmanjšana za sredstva iz drugega odstavka tega člena, zagotovijo na podlagi finančnega načrta ARIS v skladu s programom dela in finančnim načrtom zavoda, ki vključujejo tudi sredstva za raziskovalno in drugo opremo, potrebno za začetek dela zavoda.

(5) ARIS prvo letno pogodbo o financiranju z zavodom sklene po potrditvi programa dela in finančnega načrta zavoda. V letu 2023 ARIS do potrditve programa dela in finančnega načrta zavoda za leto 2023 z zavodom sklene pogodbo o začasnem financiranju. V letu 2024 ARIS do potrditve programa dela in finančnega načrta zavoda za leto 2024 z zavodom sklene pogodbo o začasnem financiranju. V letu 2025 ARIS do potrditve programa dela in finančnega načrta zavoda za leto 2025 z zavodom sklene pogodbo o začasnem financiranju.«.

**PREHODNA IN KONČNA DOLOČBA**

1. **člen**

Zavod uskladi statut s tem sklepom v treh mesecih od uveljavitve tega sklepa.

1. **člen**

Ta sklep začne veljati naslednji dan po objavi v Uradnem listu Republike Slovenije.

Št.

Ljubljana, dne … 2024

EVA 2024-3360-0019

Vlada Republike Slovenije

dr. Robert Golob

predsednik

Obrazložitev:

Na 123. redni seji dne 12. 5. 2022 je Vlada Republike Slovenije sprejela Sklep o ustanovitvi javnega raziskovalnega zavoda Znanstveno in inovacijsko središče Pomurje, ki je bil objavljen v Uradnem listu RS, št. 68/22. Javni raziskovalni zavod je bil ustanovljen 17. 6. 2022 z vpisom v sodni register.

S Sklepom o spremembah Sklepa o ustanovitvi javnega raziskovalnega zavoda Znanstveno in inovacijsko središče Pomurje se zaradi selitve v nove najemne prostore na Lendavsko ulico 5a, Murska Sobota, spremenita sedež (Murska Sobota – prej Rakičan) in poslovni naslov (Lendavska ulica 5a – prej Lendavska ulica 28) (1. člen). Hkrati se seznam dejavnosti zavoda uskladi z Uredbo o standardni klasifikaciji dejavnosti (Uradni list RS, št. 27/24) (2. člen), pri čemer so nekatere dejavnosti umaknjene, ker jih ZIS Pomurje ne bo izvajal.

S Sklepom o spremembah Sklepa o ustanovitvi javnega raziskovalnega zavoda Znanstveno in inovacijsko središče Pomurje (3. člen) se dodatno določa višina sredstev za ustanovitev in začetek dela javnega raziskovalnega zavoda Znanstveno in inovacijsko središče Pomurje, ki je določena v 33. členu Sklepa o ustanovitvi javnega raziskovalnega zavoda Znanstveno in inovacijsko središče Pomurje, za leto 2025. Veljavni Zakon o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) v 8. členu med drugim določa, da akt o ustanovitvi zavoda vsebuje tudi: »- sredstva, ki so zavodu zagotovljena za ustanovitev in začetek dela«.

Javni raziskovalni zavod Znanstveno in inovacijsko središče Pomurje je bil ustanovljen v sredini leta 2022, v aktu o ustanovitvi je bilo določeno, da se v letu 2025 javni raziskovalni zavod kot nov prejemnik stabilnega financiranja znanstvenoraziskovalne dejavnosti skladno s splošnim aktom ARIS umesti v sistem stabilnega financiranja.

Ministrstvo za visoko šolstvo, znanost in inovacije je avgusta 2024 posredovalo poziv javnemu raziskovalnemu zavodu, da pripravi analizo doseganja načrtovanih dolgoročnih, srednjeročnih in kratkoročnih ciljev ter kazalnikov po posameznih področjih delovanja do vključno septembra 2024, analizo doseganja ciljev na področju kadrovske politike do vključno septembra 2024 ter analizo stanja izpolnjevanja pogojev na podlagi 80. člena Zakona o znanstvenoraziskovalni in inovacijski dejavnosti (Uradni list RS, št 186/21 ter 40/23) do vključno septembra 2024. Od ZIS Pomurja se je pričakovalo, da v poročilo vključi tudi elemente institucionalne samoevalvacije (interna evalvacija oziroma presoja) v skladu z določili 31. člena Zakona o znanstvenoraziskovalni in inovacijski dejavnosti, ki opredeljuje, da se v institucionalni samoevalvaciji obravnavajo tudi širši strokovni, družbeni in gospodarski vpliv, stopnja internacionalizacije, uporaba in odprtost raziskovalne infrastrukture, ukrepi za razvoj kadrov z upoštevanjem načela enakih možnosti, prenos znanja in odprto znanost ter druge aktivnosti znanstvenoraziskovalne dejavnosti. Ministrstvo za visoko šolstvo, znanost in inovacije je pripravljeno poročilo ZIS Pomurja preučilo iz različnih vidikov, prek katerih se je lahko presojalo ali novoustanovljeni javni raziskovalni zavod sledi zastavljenim ciljem, ki izhajajo iz akta o ustanovitvi ter drugih strateških dokumentih javnega raziskovalnega zavoda.

Glede na poročilo ministrstvo meni, da ZIS Pomurje v tem trenutku ne dosega rezultatov, iz katerih bi lahko sklepali, da se bo razvil v uspešen javni raziskovalni zavod, saj še ni vzpostavil ustrezne infrastrukture, nima še dovoljšnih in primernih kadrovskih kapacitet (zaposlitev za polni delovni čas), potenciali glede raziskovalnih področij so preveč heterogeni, hkrati pa vsaj zaenkrat ne dovolj skladni v skladu s potrebami lokalnega oziroma regionalnega okolja. Vladi RS se tako predlaga, da se v letu 2025 pripravi podrobnejša analiza razvojnih možnosti ter potencialov razvoja javnega raziskovalnega zavoda ZIS Pomurje, vključno s predlogi morebitnih statusnih sprememb obstoječega javnega raziskovalnega zavoda.

Ministrstvo za visoko šolstvo, znanost in inovacije bo tako ob sodelovanju Javne agencije za znanstvenoraziskovalno in inovacijsko dejavnost ter javnega raziskovalnega zavoda ZIS Pomurje ter morebitnih drugih akterjev lokalnega in regionalnega razvoja pripravilo podrobnejšo analizo razvojnih možnosti ter potenciala, ki bo podlaga za sprejem odločitve ustanovitelja o nadaljnjih korakih glede javnega raziskovalnega zavoda ZIS Pomurje.

Zaradi zamika pri vzpostavljanju in polnega začetka delovanja javnega raziskovalnega zavoda ter zagotovitve izvajanja obstoječe javne službe pred izvedbo podrobnejše analize razvojnih možnosti javnega raziskovalnega zavoda Znanstveno in inovacijsko središče Pomurje, vključno z morebitnimi predlogi za statusne spremembe obstoječega javnega raziskovalnega zavoda, se predlaga, da se tudi v letu 2025 javni raziskovalni zavod ZIS Pomurje financira na podlagi programa dela in finančnega načrta. Najvišja višina sredstev za leto 2025 se določi v višini do 350.000 eurov. Osnova za določitev sredstev za leto 2025 so predvidena realizacija stroškov dela v mesecu novembru 2024, izračunana na letni ravni (240.888 eurov), pri čemer se je za izračun vseh potrebnih sredstev za delovanje javnega raziskovalnega v okviru izračuna upoštevalo povprečje stroškov dela primerljivih javnih raziskovalnih zavodov (zavodi z do 55 zaposlenih v delovnih urah, tj. 68,69 %). Celoten znesek, zaokrožen navzgor (zaradi rasti cen, stroškov dela) za delovanje in financiranja JRZ po programu dela in finančnem načrtu tako znaša 350.000 evrov.

Sredstva so zagotovljena v finančnem načrtu MVZI za leto 2025 na proračunski postavki 231469 Raziskovalno razvojna dejavnost.